ΓΡΑΠΤΗ ΕΡΩΤΗΣΗ E-0474/01

υποβολή: Erik Meijer (GUE/NGL) προς την Επιτροπή

(21 Φεβρουαρίου 2001)

Θέμα: Εσωτερική αλιεία στην Ιρλανδία - συνέχιση της διατάραξης της φυσικής ισορροπίας στην περιοχή των Δυτικών Λιμνών της χώρας

1. Είναι σε θέση η Επιτροπή να επιβεβαιώσει την πληροφορία ότι στο σύστημα λιμνών της Ανατολικής Ιρλανδίας - Lough Corrib (Κομιτάτο του Galway), Lough Mask και Lough Carra (Κομιτάτο του Mayo) - και των ποταμών που ανήκουν στην Δυτική Ιρλανδία καθώς και του Lough Arrow (Κομιτάτο του Sligo), στο βορειοδυτικό τμήμα της Ιρλανδίας, ο πληθυσμός σολομού και πέστροφας έχει μειωθεί αισθητά κατά την τελευταία εικοσαετία;

2. Είναι σε θέση η Επιτροπή να επιβεβαιώσει ότι η εν λόγω μείωση οφείλεται στη διευθέτηση της κοίτης ποταμών καθώς και στην αποξήρανση και την αποστράγγιση του εδάφους γύρω από τις λίμνες και τα γειτονικά ποτάμια, με αποτέλεσμα να μην μπορούν πλέον τα ψάρια να αντιμετωπίσουν τα βίαια ρεύματα;

3. Σε ποιο μέτρο η συνεχιζόμενη μείωση των αποθεμάτων πέστροφας οφείλεται επίσης στην ρύπανση με φωσφορικές ενώσεις που προέρχονται από την γεωργία και τις οικιακές δραστηριότητες, από τηνπερβόσκηση προβάτων στους γειτονικούς λόφους και την οξινοποίηση που οφείλεται στην φύτευση κωνοφόρων δένδρων στις πλαγιές, τα ύδατα των οποίων καταλήγουν στις λίμνες, από την διάβρωση και τις επιπτώσεις της στους τόπους ωοτοκίας των ποταμών καθώς και το γεγονός ότι πολλοί ερασιτέχνες αλιείς με καλαμίδι δεν ανανεώνουν τον εν λόγω πληθυσμό ψαριών όπως ήθισται διεθνώς αλλά τα σκοτώνουν επί τόπου για τις ανάγκες της κατανάλωσής τους;

4. Τι προσπάθειες έχουν καταβληθεί αφότου άρχισε η χορήγηση των κοινοτικών ενισχύσεων το 1996, προκειμένου να βελτιωθεί η ποιότητα τωνδάτων και να αποκατασταθούν οι τόποι ωοτοκίας με στόχο την προστασία των αποθεμάτων πέστροφας στις δυτικές λίμνες, όπως αναφέρεται στο σημείο 1;

5. Γνωρίζει η Επιτροπή ότι οι κοινοτικές ενισχύσεις χρησιμοποιούνται για την τοποθέτηση σταθερών τοιχωμάτων (gillnets) στο νερό, με ουσιαστικό στόχο να αιχμαλωτίσουν, μεταξύ Φεβρουαρίου και τέλους Απριλίου, τις τούρνες που συγκεντρώνονται στους αβαθείς τόπους ωοτοκίας;

6. Είναι σε θέση η Επιτροπή να επιβεβαιώσει ότι στα ως άνω gillnets παγιδεύονται επίσης πέστροφες, πέρκες, λευκόψαρα, βίδρες,δρόβια πτηνά, τρωκτικά και άλλα ζώα που ζουν στις λίμνες και γύρο από αυτές και τα οποία πολλές φορές αγωνίζονται επί ώρες να γλυτώσουν το θάνατο;

7. Μπορεί να αναφέρει η Επιτροπή εάν τα ως άνω gillnets που διαταράσσουν τη φύση, συμβιβάζονται με το καθεστώς ειδικής προστατευόμενης ζώνης σύμφωνα με την οδηγία για τα πουλιά;

Απάντηση του κ. Barnier Εξ ονόματος της Επιτροπής

(7 Ιουνίου 2001)

1. Σύμφωνα με πληροφορίες του Δυτικού Περιφερειακού Συμβουλίου για την Αλιεία (WRFB), από τις έρευνες για τα αποθέματα στις περιοχές Loughs Corrib, Mask και Carra το 1996 προέκυψε ότι τα αποθέματα πέστροφας, σε διάφορους βαθμούς, δεν ήταν τα καλύτερα δυνατά και ότι τα αποθέματα τούρνας (εισαγόμενο είδος) κυρίως στο Lough Corrib ήταν πολύ σημαντικά. Σύμφωνα με την επιστημονική συμβουλή που δόθηκε, χρειάζονταν διάφορα μέτρα που θα εξασφάλιζαν τη βελτίωση των αποθεμάτων. Αναλυτικά: αποκατάσταση των ποταμιών που προσφέρουν τροφή και χώρο ανάπτυξης των ψαριών και του οικότοπού τους· έλεγχος και εξάλειψη των ρυπογόνων πηγών· μείωση του αποθέματος αρπακτικών, μη εγχώριων ειδών. Τα αποθέματα σολωμούπόκεινται σε διάφορες πιέσεις στο θαλάσσιο περιβάλλον.

Όπως αναφέρει το Βορειοδυτικό Περιφερειακό Συμβούλιο για την Αλιεία (NWRFB), σχετικά με το Lough Arrow, το 1994 διεξήχθη έρευνα για τα ψάρια η οποία κατέδειξε ότι σημειώθηκε μείωση κατά 50 % στα αποθέματα άγριας πέστροφας σε σύγκριση με παρόμοιες έρευνες που διεξήχθησαν τα έτη 1979-1980.

2. Για το WRFB, η εκτροπή ποταμών και ρευμάτων οδήγησε στη μείωση του αριθμού των ψαριών σε ρεύματα που προσφέρουν τροφή. Η πτυχή αυτή των έργων αποτέλεσε στόχο του αναπτυξιακού προγράμματος και σημαντικές εργασίες εξασφάλισαν αξιόλογη παραγωγή πέστροφας, νεαρού σολωμού και ιχθυδίων σε κανάλια τα οποία προηγουμένως ήταν αποξηραμένα. Υπάρχει άπλετος χώρος για τις πέστροφες και η γρήγορη ροή του νερού είναι απαραίτητη για την παραγωγή ιχθυδίων.

Σύμφωνα με το NWRFB, στην περίπτωση του Lough Arrow, η μείωση δεν οφείλεται στην εκτροπή φυσικών πηγών νερού, την αξιοποίηση και την αποστράγγιση περιοχών που βρίσκονται στην άμεση περιοχή των λιμνών και που ενώνονται με τα ποτάμια. Η μείωση οφείλεται στην αύξηση των αποθεμάτων της τούρνας και στο φτωχό σε ποιότητα οικότοπο πολλών ρευμάτων. Το αναπτυξιακό πρόγραμμα στοχεύει στη λύση του προβλήματος του οικότοπου. Το πρόγραμμα του NWRFB δεν προωθεί τις δραστηριότητες για την αύξηση των ελέγχων της τούρνας.

3. Το WRFBποστηρίζει ότι η μείωση του αριθμού της πέστροφας συγκρατήθηκε χάρη στα αναπτυξιακά έργα του προγράμματος. Το ολοκληρωμένο σχέδιο αντιμετωπίζει πτυχές όπως ηπερβόσκηση και η αναδάσωση που επιτείνουν την πίεση στη συγκέντρωση σολομονιδών καθώς και το ζήτημα των αρπακτικών ειδών ψαριών στις λίμνες. Το γεγονός ότι ερασιτέχνες ψαράδες, πολλοί εκ των οποίων ντόπιοι κάτοικοι, ψάρευαν πάντοτε πέστροφες σε αυτές λίμνες, αποτελεί μέρος της πολιτιστικής κληρονομιάς της Δυτικής Ιρλανδίας. Οι άνθρωποι αυτοί ψαρεύουν ψάρια τα οποία είναι μέρος της διατροφής τους. Επιπλέον, το εν λόγω Συμβούλιο Αλιείας προωθεί ενεργά το ψάρεμα και την απόρριψη των ψαριών στη λίμνη από τους ερασιτέχνες ψαράδες.

Σύμφωνα με το WRFB, όλοι οι προαναφερόμενοι παράγοντες, εκτός τηςπερβόσκησης από τα πρόβατα, έχουν συμβάλει στη μείωση των αποθεμάτων πέστροφας στο Lough Arrow.

Αγρο-περιβαλλοντικά μέτρα στα σχέδια αγροτικής ανάπτυξης στοχεύουν στην ενίσχυση των γεωργών προκειμένου να σεβαστούν τις σωστές γεωργικές πρακτικές, την πληρωμή τους όταν εφαρμόζουν ακόμα καλύτερες πρακτικές και στη μείωση της μόλυνσης, κυρίως από τα νιτρικά ιόντα. Περιλαμβάνουν επίσης τη πυκνότητα βοσκήσεως των ζώων.

4. Σύμφωνα με τις πληροφορίες που παρείχε το WRFB, λαμβάνονται άμεσα διορθωτικά μέτρα σε οποιαδήποτε περιοχή διαπιστωθεί ότιπάρχουν προβλήματα ποιότητας τωνδάτων. Το αναπτυξιακό πρόγραμμα του 1996-1999 βασιζόταν στην ανάπτυξη των ρευμάτων και το μεγαλύτερο μέρος της ενίσχυσης επενδύθηκε στη μεγιστοποίση της παραγωγής πέστροφας. Οι τόποι ωοτοκίας και ανάπτυξης αποκαταστήθηκαν, όπου ήταν απαραίτητο, και το αποτέλεσμα δείχνει ότι ο στόχος επετεύχθη με εξαιρετική αύξηση του αριθμού της νεαράς ηλικίας πέστροφας σε ανεπτυγμένα τμήματα των ποταμών. Τα παραπάνω στοιχείαποστηρίζονται από τεράστιο αριθμό επιστημονικών πληροφοριών που συλλέχθηκαν τόσο πριν όσο και και μετά την αύξηση των αποθεμάτων ψαριών και που αποτέλεσαν αντικείμενο αντιπαραβολής

Το επιχειρησιακό πρόγραμμα για τον τουρισμό στόχευε στην αποκατάσταση των τόπων ωοτοκίας και στην προστασία των αποθεμάτων πέστροφας στο Lough Arrow. Την εύθυνη για την ποιότητα τωνδάτων της λίμνης την έχουν κατά πρώτο λόγο τα Δημοτικά Συμβούλια Sligo and Roscommon καθώς και Γραφείο Προστασίας του Περιβάλλοντος (EPA). Το Συμβούλιο Αλιείας έχει περιορισμένες αρμοδιότητες σε σχέση με θέματα ποιότηταςδάτων. Για παράδειγμα, δύναται να καταγγείλει συγκεκριμένα παραπτώματα αλλά δεν έχει σχεδόν καμμία δύναμη όσον αφορά τα προληπτικά μέτρα. Εντούτοις το Συμβούλιο δύναται να διεξάγει κατά τακτά χρονικά διαστήματα ελέγχους για τη μόλυνση στη λεκάνη απορροής του Lough Arrow έχοντας ως στόχο την αναγνώριση συγκεκριμένων προβλημάτων και την κατάλληλη επίλυσή τους. Επιθυμητό είναι ένα αρκετά πιο εκτενές πρόγραμμα, που να περιλαμβάνει τις τοπικές αρχές, το EPA, τους γεωργούς κτλ. και που θα διευθύνεται από τις τοπικές αρχές.

5. Όπως αναφέρει το WRFB, το εισαγόμενο είδος της τούρνας πρέπει να ελέγχεται σύμφωνα και τις σαφείςποδείξεις των επιστημονικών συμβούλων του προγράμματος. Οι τούρνες ψαρεύονται και απομακρύνονται, και όταν είναι δυνατό μεταφέρονται ζωντανές σε ύδατα όπου δενπάρχουν είδη σολομονιδών, με διάφορες μεθόδους, περιλαμβανομένων των drum nets, των απλαδιών διχτυών και του electro-fishing. Όσον αφορά το Lough Arrow, δεν έχουν χρησιμοποιηθεί επιδοτήσεις της Κοινότητας για την κατασκευή απλαδιών διχτυών για την παγίδευση τουρνών.

6. Όπως δήλωσε το WRFB, τα απλάδια δίχτυα προορίζονται για την παγίδευση τούρνας και πέρκας και η προσεχτική τοποθέτησή τους εξασφαλίζει την ελαχιστοποίηση παγίδευσης άλλων ψαριών. Σπάνια παγιδεύονται άλλα ζώα. Ο χρόνος της τοποθέτησης και οι τόποι επιλέγονται με σκοπό την ελαχιστοποίηση παγίδευσης άλλου είδους εκτός των συγκεκριμένων ειδών. Ο αριθμός των άλλων ειδών που παγιδεύονται είναι πολύ

μικρός ακόμα και σε σύγκριση μονάχα με τον αριθμό των ειδών που καταστρέφονται από την τούρνα. Σύμφωνα με την ανωτέρω δήλωση, τα απλάδια δίχτυα που επιχορηγούνται από την Κοινότητα δεν χρησιμοποιούνται στο Lough Arrow.

7. Σύμφωνα με το WRFB, η ισορροπία της φύσεως στο Loughs Corrib, Mask και Carra διαταράχθηκε από την εισαγωγή της τούρνας. Τρέχουσες προσπάθειες στοχεύουν στη διατήρηση των εγχώριων ειδών στις λίμνες αυτές. Οι λίμνες αυτές διαδραματίζουν ρόλο μεγίστης σημασίας καθώς αποτελούν ένα από τα τελευταία καταφύγια της άγριας σκούρας πέστροφας που αναπτύσσεται γρήγορα σε αλκαλικά ύδατα και χρειάζονται να παραμείνουν ύδατα για τα είδη σολομονιδών. Αυτό επίσης επιθυμεί ο ιρλανδικός λαός που ζει και έχει μεγαλώσει σε αυτή την περιοχή και για τον οποίο η λίμνη, και ιδίως η πέστροφα, είναι κομμάτι της κληρονομιάς του.

Σύμφωνα με τη θέση του NWRFB η χρήση των απλαδιών διχτυών δεν διαταράσσει την ισορροπία της φύσης. Τα απλάδια δίχτυα χρησιμοποιούνται για τον έλεγχο της τούρνας, η οποία δεν είναι εγχώριο είδος. Απομακρύνονται με τα απλάδια δίχτυα επειδή καταστρέφουν τις πέστροφες οι οποίες είναι εγχώριο είδος.